Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 18/10)

Tämä tiedonanto julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”ROMAGNA”

Viitenumero: PDO-IT-A0507-AM04

Tiedonannon päivämäärä: 9.10.2019

HYVÄKSYTYN MUUTOKSEN KUVAUS JA PERUSTELUT

1. Uudet kuohuviinityypit

Kuvaus:

Kuohuviinityyppeihin lisätään seuraavat uudet tyypit:

Romagna Bianco Spumante (valkoinen Romagna-kuohuviini) ja Romagna Rosato Spumante (Romagna-roseekuohuviini).

Perustelut:

Suojatun alkuperänimityksen ”Romagna” tuotantoalue soveltuu erittäin hyvin uusien Bianco Spumante- ja Rosato Spumante -tyyppien valmistuksessa käytettävien Trebbiano- ja Sangiovese-viiniköynnöslajikkeiden viljelyyn.

Tämän muutoksen tarkoituksena on näin ollen antaa tuottajille mahdollisuus käyttää suojattua alkuperänimitystä uusien kuohuviinityyppien yhteydessä. Uusien tyyppien lajikkeita on viljelty tämän suojatun alkuperänimityksen alueella jo kauan ja tuottajien ammattitaito ja tuotetun viinin laatu ovat osoittaneet lajikkeiden soveltuvuuden.

Suojatun alkuperänimityksen ”Romagna” saaneiden viinien tuotantoa laajennetaan näin ollen lisäämällä tuote-eritelmän nykyisiin viiniluokkiin uusia tyyppejä. Näin voidaan myös tarjota laajempi tuotevalikoima, joka vastaa paremmin markkinoiden kysyntään.

Tämä muutos koskee tuote-eritelmän 1–7 artikloja ja yhtenäisen asiakirjan kohtaa 1.4 Viinin/viinien kuvaus.

2. Viiniköynnöslajikkeet

Kuvaus:

Viiniköynnöslajikkeet, joita yhdistelemällä uudet Bianco Spumante- ja Rosato Spumante -tyypit valmistetaan, on määritetty seuraavasti:

vähintään 70 prosenttia rypäleistä on oltava Trebbiano-lajiketta (Bianco Spumante) tai Sangiovese-lajiketta (Rosato Spumante). Loput (30 prosenttia) rypäleistä ovat muita Emilia Romagna -alueella hyvin menestyviä lajikkeita. Tiettyjen lajikkeiden enimmäismäärään kohdistuu rajoituksia: enintään 10 prosenttia Manzoni Bianco -lajiketta ja enintään 5 prosenttia Famoso-lajiketta.

Perustelut:

Konsortion alkuperänimityksen suojelemiseksi toteuttamat kokeilut ovat osoittaneet, että edellä mainituista yhdistelmistä saadaan tuotteita, joiden sokeripitoisuus on hyvä ja hapokkuustaso oikea, mikä on kuohuviinin valmistuksen kannalta ihanteellista.

Muutos koskee tuote-eritelmän 2 artiklaa, mutta se ei vaikuta yhtenäiseen asiakirjaan.

3. Bianco Spumante- ja Rosato Spumante -tyyppien rypäleiden tuotantoalue

Kuvaus:

Uusien Bianco Spumante- ja Rosato Spumante -tyyppien tuotantoalue vastaa Romagna Trebbiano -tyypin nykyistä tuotantoaluetta täysin ja osittain Romagna Sangiovese -tyypin tuotantoaluetta, joka kuvataan asianmukaisesti tuote-eritelmän 3 artiklan 5 kohdassa.

Perustelut:

Bianco Spumante- ja Rosato Spumante -tyyppien valmistuksessa käytettäviä rypäleitä viljellään samalla alueella kuin Romagna Trebbiano -tyypin rypäleitä. Romagna Sangiovese -tyypin tuotantoalue kuuluu osittain tähän alueeseen. Tämä Via Emilian eteläpuolella sijaitseva tuotantoalue on pääasiassa tasankoa, jossa on matalia kukkuloita. Parhaat kuohuviinit tuotetaan tällä alueella.

Tämä muutos ei laajenna rypäleiden tuotantoaluetta, mutta siinä määritetään tarkemmin alue, jossa uusia tyyppejä tuotetaan.

Muutos koskee tuote-eritelmän 3 artiklaa, mutta se ei vaikuta yhtenäiseen asiakirjaan.

4. Viiniköynnösten tiheys hehtaaria kohden

Kuvaus:

Bianco Spumante- ja Rosato Spumante -tyyppien viiniköynnösten hehtaarikohtainen tiheys on vähintään 2 500 köynnöstä hehtaaria kohden.

Perustelut:

Kuten suojattuun alkuperänimitykseen "Romagna" kuuluvien muiden tyyppien osalta, on todettava, että 2 500 viiniköynnöksen hehtaarikohtaisella vähimmäistiheydellä voidaan tuottaa rypäleitä, jotka ovat kuohuviinien tuotannon kannalta laadullisesti ja määrällisesti ihanteellisia.

Muutos koskee tuote-eritelmän 4 artiklaa, mutta se ei vaikuta yhtenäiseen asiakirjaan.

5. Rypäleiden tuotos hehtaaria kohden ja vähimmäisalkoholipitoisuus

Kuvaus:

Uusien Bianco Spumante- ja Rosato Spumante -tyyppien osalta enimmäistuotos on 18 000 kg rypäleitä hehtaaria kohden ja luonnollinen vähimmäisalkoholipitoisuus 9,5 tilavuusprosenttia.

Perustelut:

Edellä mainitut tuotos ja luonnollinen alkoholipitoisuus ovat ihanteellisia kuohuviinin valmistuksen kannalta. Tämän ovat osoittaneet alueen viininvalmistamoiden tekemät kemialliset, fysikaaliset ja aistinvaraiset testit.

Muutos koskee tuote-eritelmän 4 artiklaa ja yhtenäisen asiakirjan kohtaa 1.5.2 Enimmäistuotokset.

6. Helmeilevien viinien ja kuohuviinien tuotantoalue

Kuvaus:

Helmeilevien ja kuohuvien viinityyppien osalta aluetta, jossa viininvalmistukseen ja pullottamiseen liittyviä toimia voidaan toteuttaa, laajennetaan siten, että siihen kuuluvat Marchen, Lombardian, Piemonten ja Veneton alueet. Niillä on yhteinen raja Emilia Romagnan alueen kanssa, missä edellä mainittuja toimia jo toteutetaan.

Perustelut:

Asiassa sovellettavan EU:n ja kansallisen lainsäädännön mukaisesti suojatun alkuperänimityksen ”Romagna” alueella toimivat yritykset, jotka haluavat tuottaa helmeileviä viinejä ja kuohuviinejä, voivat muutoksen myötä saada operatiivisia synergiahyötyjä ja saavuttaa parhaan kaupallisen tuloksen hyödyntämällä ajanmukaisia lisätiloja ja -välineitä.

Muutos koskee tuote-eritelmän 5 artiklaa ja yhtenäisen asiakirjan kohtaa 1.9.

7. Rypäleiden tuotos viinilitroina

Kuvaus:

Uusien Bianco Spumante- ja Rosato Spumante -viinityyppien osalta rypäleiden enimmäistuotos viinilitroina on 70 prosenttia, mikä on 12 600 litraa hehtaaria kohden.

Perustelut: Tämä tuotos saadaan jalostamalla rypäleet (18 tonnia/ha) viiniksi. Määrä ilmaistaan litroina.

Muutos koskee tuote-eritelmän 5 artiklaa ja yhtenäisen asiakirjan kohtaa 1.5.2.

8. Tuotantomenetelmä

Kuvaus:

Alkuperänimityksen ”Romagna” saaneiden Bianco Spumante- ja Rosato Spumante -viinien osalta on määritetty seuraavat viininvalmistusmenetelmät: pullokäyminen perinteisellä tai klassisella menetelmällä ja käyminen autoklaavissa EU:n ja kansallisen lainsäädännön mukaisesti.

Perustelut:

Kuohuviinin valmistusmenetelmien kuvauksen sisällyttäminen tuote-eritelmään antaa parempaa tietoa tuottajille.

Muutos koskee tuote-eritelmän 5 artiklaa, mutta se ei vaikuta yhtenäiseen asiakirjaan.

9. Käyminen ja toinen käyminen

Kuvaus:

Käyminen tai toinen käyminen on sallittu niiden rypälemehujen, osittain käyneiden rypälemehujen ja edelleen käymistilassa olevien uusien viinien osalta, jotka on tarkoitettu seuraavien luokkaan ”viini” kuuluvien tyyppien tuotantoon: Romagna Cagnina, Romagna Pagadebit amabile ja Romagna Sangiovese Passito, myös 31. joulukuuta kyseessä olevana satovuotena päättyvän määräajan jälkeen, kuten asiassa sovellettavassa kansallisen lainsäädännössä todetaan.

Perustelut:

Tämä on sovellettavan kansallisen lainsäädännön mukainen poikkeus, joka sallii edellä mainitun käymisen ja toisen käymisen 31. joulukuuta kunakin satovuonna päättyvän määräajan jälkeen, mikäli asiasta ilmoitetaan valvontaelimelle viipymättä.

Muutos koskee tuote-eritelmän 5 artiklaa, mutta se ei vaikuta yhtenäiseen asiakirjaan.

10. Sangiovese passito -tyyppi

Kuvaus:

Romagna Sangiovese Passito -viinityypin tuotantoon tarkoitettujen rypäleiden murskaaminen ja sitä seuraava käyminen sallitaan 31. joulukuuta kunakin satovuonna päättyvän määräajan jälkeen asiassa sovellettavan kansallisen lainsäädännön mukaisesti.

Perustelut:

Tämän viinityypin valmistus edellyttää, että rypäleiden annetaan kuivua viiniköynnöksessä tai sadonkorjuun jälkeen. Viinityypin osalta on niin ikään tarpeen sallia murskaustoimet 31. joulukuuta päättyvän määräajan jälkeen.

Muutos koskee tuote-eritelmän 5 artiklaa, mutta se ei vaikuta yhtenäiseen asiakirjaan.

11. Romagna Bianco Spumante -tyypin (valkoinen Romagna-kuohuviini) ja Romagna Rosato Spumante -tyypin (Romagna-roseekuohuviini) kulutushetken ominaisuudet

Kuvaus:

Lisätään uusien Bianco Spumante- ja Rosato Spumante -tyyppien fyysiset, kemialliset ja aistinvaraiset ominaisuudet seuraavasti:

”Romagna” Bianco Spumante

Vaahto: hienojakoinen ja pitkäkestoinen.

Väri: oljenkeltainen, jonka voimakkuus vaihtelee.

Aromi: hieno ja herkkä.

Maku: erittäin kuivasta (brut nature) kuivaan, maukas ja harmoninen.

Kokonaisalkoholipitoisuus tilavuusprosentteina vähintään: 10,5 til.-%

Vähimmäishappopitoisuus: 5 g/l

Sokeriton uutos vähintään: 14 g/l

”Romagna” Rosato Spumante

Vaahto: hienojakoinen ja pitkäkestoinen.

Väri: vaaleanpunainen, jonka voimakkuus vaihtelee.

Aromi: hieno ja herkkä.

Maku: erittäin kuivasta (brut nature) kuivaan, maukas ja harmoninen.

Kokonaisalkoholipitoisuus tilavuusprosentteina vähintään: 10,5 til.-%

Vähimmäishappopitoisuus: 5 g/l

Sokeriton uutos vähintään: 15 g/l

Perustelut:

Esitetyt fyysiset, kemialliset ja aistinvaraiset ominaisuudet on määritetty lukuisten, pääasiassa Trebbiano-rypäleistä (valkoisen kuohuviinityypin osalta) ja Sangiovese-rypäleistä (roseekuohuviinityypin osalta) valmistetuilla perusviineillä tehtyjen kokeiden pohjalta. Ominaisuudet ovat EU:n ja kansallisessa lainsäädännössä määritettyjen parametrien mukaisia.

Muutos koskee tuote-eritelmän 6 artiklaa ja yhtenäisen asiakirjan 1.4 kohtaa Viinin/viinien kuvaus.

12. Tuotantovuoden ilmoittaminen

Kuvaus:

Mahdollisuus olla mainitsematta rypäleiden satovuotta koskee myös uusia Romagna Bianco Spumante- ja Romagna Rosato Spumante -tyyppejä.

Perustelut:

Tarkoituksena on lisätä uudet tyypit (Bianco Spumante ja Rosato Spumante) olemassa olevien tyyppien (Trebbiano Spumante ja Trebbiano Frizzante) rinnalle. Tämän vuoksi on täsmennetty, että rypäleiden satovuoden voi jättää pois etiketistä, sillä kansallinen lainsäädäntö sallii tämän mahdollisuuden kuohuviinien, jotka on tuotettu useamman satovuoden rypäleistä, sekä helmeilevien viinien osalta.

Muutos koskee tuote-eritelmän 7 artiklaa, mutta se ei vaikuta yhtenäiseen asiakirjaan.

13. Merkinnät

Kuvaus:

Romagna Bianco Spumante -tyypin osalta etikettiin voi lisätä väriä koskevan määrityksen Bianco (valkoinen).

Perustelut: Tuottaja voi halutessaan lisätä etikettiin kyseessä olevan kuohuviinin väriin viittaavan merkinnän.

Kuvaus:

Romagna Rosata Spumante -tyypin osalta etikettiin on lisättävä väriä koskeva määritys Rosato tai Rosé.

Perustelut: Tuotteen erityisyyden yksilöimisen kannalta on suotavaa, että etiketissä on väriä koskeva merkintä.

Muutos koskee tuote-eritelmän 7 artiklaa, mutta se ei vaikuta yhtenäiseen asiakirjaan.

14. Pakkausta koskevat erityissäännöt

Kuvaus:

Tuote-eritelmän 8 artiklan 2 kohdan teksti

”Suojatun alkuperänimityksen saaneet Romagna Trebbiano-, Romagna Pagadebit- ja Romagna Sangiovese -viinit voidaan pakata elintarvikekäyttöön soveltuviin pakkauksiin, joiden tilavuus on vähintään 2 litraa ja enintään 6 litraa, EU:n ja kansallisen lainsäädännön mukaisesti.”

korvataan tekstillä seuraavasti:

Suojatun alkuperänimityksen saaneet Romagna Trebbiano-, Romagna Pagadebit- ja Romagna Sangiovese -viinit voidaan pakata elintarvikekäyttöön soveltuviin pakkauksiin, jotka on valmistettu muista materiaaleista kuin lasista ja joiden tilavuus on vähintään 2 litraa ja enintään 6 litraa, EU:n ja kansallisen lainsäädännön mukaisesti.

Perustelut:

Tämän virallisen muutoksen tarkoituksena on määrittää pakkausten koko tarkemmin.

Muutos koskee tuote-eritelmän 8 artiklaa, mutta se ei vaikuta yhtenäiseen asiakirjaan.

15. Suojattu alkuperänimitys ”Romagna” – maantieteellinen lisämerkintä Bertinoro

Kuvaus:

Maantieteellisen lisämerkinnän Bertinoro käyttö sallitaan myös Sangiovese-perustyypin osalta.

Perustelut:

Viittauksella nimeen Bertinoro, joka on suojatun alkuperänimityksen saaneen alueen pienin maantieteellinen yksikkö, yksilöidään viinit, joissa voi olla Riserva-merkintä ja joiden valmistukseen käytetyistä rypäleistä vähintään 95 prosenttia on Sangiovese-rypäleitä.

Vastaavasti tuote-eritelmässä mainitaan perustyyppi, jossa ei ole Riserva-merkintää.

Muutos koskee suojatun alkuperänimityksen ”Romagna” tuote-eritelmän 1–6 artiklaa ja liitettä 1 Maantieteellistä lisämerkintää Bertinoro koskeva eritelmä, mutta se ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Romagna”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

8. Helmeilevä viini

4. Viinin/viinien kuvaus

”Romagna” Albana spumante

Tarkistetun alkuperänimityksen ”Romagna” Albana Spumante saanut viini tuotetaan osittain kuivatetuista rypäleistä valmistetusta rypälemehusta käyttämällä pullokäymistä tai käymistä autoklaavissa EU:n lainsäädännön mukaisesti. Viini on väriltään kullankeltaista ja sen vaahto on hienojakoista ja helmeily kestävää. Sen rypälelajikkeelle ominaiset aromit ovat hedelmäisiä. Viinin rakenne on hyvä ja viini on miellyttävän raikas. Viinin maku on miellyttävä, pehmeä ja makea, mutta ei koskaan liian makea.

Kokonaisalkoholipitoisuus tilavuusprosentteina vähintään: 16,0 til.-%

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Cagnina

Yleensä syyskuun lopulla sadonkorjatuista Terrano-rypäleistä valmistettu, suojatun alkuperänimityksen ”Romagna” Cagnina saanut viini voidaan saattaa kulutukseen lokakuun ensimmäisten kymmenen päivän jälkeen. Viini on väriltään punaisen purppuraista. Sen aromi on voimakas ja omaleimainen ja siinä on imeläkirsikan ja vadelmien vivahteita. Viinin maku on makea ja hieman tanniininen ja siinä on miellyttävän hapokas kärki.

Kokonaisalkoholipitoisuus tilavuusprosentteina vähintään: 11,5 til.-%

Sokeriton uutos vähintään: 17,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 8,5 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Pagadebit, myös amabile- ja frizzante-variaatiot

Bombino bianco -rypäleistä valmistettu, suojatun alkuperänimityksen ”Romagna” Pagadebit saanut viini on väriltään oljenkeltaista, ja värin voimakkuus vaihtelee iän ja viinin valmistusmenetelmän mukaan. Aromi on raikas ja miellyttävä ja siinä on rypälelajikkeelle ominaisia orapihlajan vivahteita. Viinin maku on miellyttävä ja hienostunut. Viini, myös kuohuviinivariaatio, voi olla kuiva tai puolimakea.

Kokonaisalkoholipitoisuus tilavuusprosentteina vähintään: 11,5 til.-%

Sokeriton uutos vähintään: 14,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Pagadebit Bertinoro

Bombino bianco -rypäleistä valmistettu, suojatun alkuperänimityksen ”Romagna” Pagadebit saanut viini on väriltään oljenkeltaista, ja värin voimakkuus vaihtelee iän ja viinin valmistusmenetelmän mukaan. Aromi on raikas ja miellyttävä ja siinä on rypälelajikkeelle ominaisia orapihlajan vivahteita. Viinin maku on miellyttävä ja hienostunut. Viini, myös kuohuviinivariaatio, voi olla kuiva tai puolimakea.

Kokonaisalkoholipitoisuus tilavuusprosentteina vähintään: 12 til.-%

Sokeriton uutos vähintään: 15,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese

Samannimisen lajikkeen rypäleistä valmistettu, suojatun alkuperänimityksen ”Romagna” Sangiovese saanut viini on väriltään rubiininpunaista ja siinä on purppuranpunaisia vivahteita. Aromit ovat laaja-alaisia ja viinimäisiä ja nuoressa viinissä kevyen ruohomaisia. Lisäksi aromissa saattaa olla orvokin vivahteita. Viini on maultaan hienostunut ja täyteläinen sekä nuorena miellyttävän tanniininen. Samoin jälkimaku on miellyttävä ja kevyen karvas.

Kokonaisalkoholipitoisuus tilavuusprosentteina vähintään: 12,0 til.-%

Vähennetty jäännössokeri: enintään 10,0 g/l

Sokeriton uutos vähintään: 20,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese novello

Samannimisen lajikkeen rypäleistä valmistettu, suojatun alkuperänimityksen ”Romagna” Sangiovese novello saanut viini on maseroitu hiilidioksidin avulla. Se on väriltään rubiininpunaista. Aromit ovat voimakkaita ja tällä menetelmällä valmistetulle viinille ominaisesti viinimäisiä. Maku on kuiva tai jäännössokerin vuoksi hieman makea, mikä on viinin valmistussääntöjen mukaan sallittua.

Kokonaisalkoholipitoisuus tilavuusprosentteina vähintään: 11,5 til.-%

Vähennetty jäännössokeri: enintään 10 g/l

Sokeriton uutos vähintään: 18,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese Superiore

Samannimisen lajikkeen rypäleistä valmistettu, suojatun alkuperänimityksen ”Romagna” Sangiovese Superiore saanut viini on väriltään rubiininpunaista, joka taittuu granaatinpunaiseen ja jossa on joskus purppuranpunaisia vivahteita. Aromi on viinimäinen ja siinä on orvokin vivahteita. Viinin maku on pyöreä ja täyteläinen, mutta pehmeä ja hienostunut, nuorena kevyesti miellyttävän tanniininen. Viinin jälkimaku on miellyttävä, voimakas ja kevyesti karvas.

Kokonaisalkoholipitoisuus tilavuusprosentteina vähintään: 12,5 til.-%

Vähennetty jäännössokeri: enintään 10,0 g/l

Sokeriton uutos vähintään: 24,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese Riserva, myös Superiore Riserva -variaatio

Samannimisen lajikkeen rypäleistä valmistettu, suojatun alkuperänimityksen ”Romagna” Sangiovese Riserva saanut viini on väriltään rubiininpunaista, joka taittuu granaatinpunaiseen ja jossa on viinin ikääntyessä purppuranpunaisia ja oransseja vivahteita. Viinissä on ikääntymiselle ominainen kevyt vaniljainen bukee. Viini on kuiva, pyöreä ja harmoninen. Viinin maku on täyteläinen ja tynnyrikypsytys on tuonut siihen puun vivahteita.

Kokonaisalkoholipitoisuus tilavuusprosentteina vähintään: 13,0 til.-%

Vähennetty jäännössokeri: enintään 10,0 g/l

Sokeriton uutos vähintään: 26,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese Passito

Samannimisen lajikkeen rypäleistä valmistettu, suojatun alkuperänimityksen ”Romagna” Sangiovese Passito saanut viini on väriltään rubiininpunaista, jossa on joskus purppuranpunaisia vivahteita. Aromi on hienostunut ja siinä saattaa olla orvokin vivahteita. Maku on harmoninen ja miellyttävän tanniininen. Viinin jälkimaku on tyypillisesti kevyesti karvas.

Tynnyrikypsytys on saattanut tuoda viiniin puun vivahteita.

Kokonaisalkoholipitoisuus tilavuusprosentteina vähintään: 12,0 til.-%

Vähennetty jäännössokeri: 6,0–20,0 g/l

Sokeriton uutos vähintään: 26 g/l

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Sangiovese, jossa maantieteellisiä lisämerkintöjä

Määritetyiltä alueilta kerätyistä samannimisen lajikkeen rypäleistä valmistettu, suojatun alkuperänimityksen ”Romagna” Sangiovese saanut viini, jossa on maantieteellisiä lisämerkintöjä, on väriltään rubiininpunaista ja siinä on purppuranpunaisia vivahteita. Aromit ovat laaja-alaisia ja viinimäisiä ja nuoressa viinissä kevyen ruohomaisia. Lisäksi aromissa saattaa olla orvokin vivahteita. Viinissä on tuotantoalueelle tyypillinen maku, joka on nuorena miellyttävän tanniininen. Samoin jälkimaku on miellyttävä ja kevyen karvas.

Kokonaisalkoholipitoisuus tilavuusprosentteina vähintään: 12,5 til.-%

Vähennetty jäännössokeri: enintään 4,0 g/l

Sokeriton uutos vähintään: 24,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Romagna Sangiovese Riserva, jossa maantieteellinen lisämerkintä

Määritetyiltä alueilta kerätyistä samannimisen lajikkeen rypäleistä valmistettu, suojatun alkuperänimityksen ”Romagna” Sangiovese Riserva saanut viini, jossa on maantieteellinen lisämerkintä, on väriltään rubiininpunaista, joka taittuu granaatinpunaiseen ja jossa on viinin ikääntyessä purppuranpunaisia ja oransseja vivahteita. Viinissä on ikääntymiselle ominainen kevyt vaniljainen bukee. Viini on kuiva, pyöreä ja harmoninen. Viinin maku on täyteläinen ja tynnyrikypsytys on tuonut siihen puun vivahteita.

Kokonaisalkoholipitoisuus tilavuusprosentteina vähintään: 13,0 til.-%

Vähennetty jäännössokeri: enintään 4,0 g/l

Sokeriton uutos vähintään: 26,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Trebbiano

Samannimisen lajikkeen rypäleistä valmistettu, suojatun alkuperänimityksen ”Romagna” Trebbiano saanut viini on väriltään oljenkeltaista, ja värin voimakkuus vaihtelee. Aromi on viinimäinen, mieto ja hienostunut. Viinin maku on hento, maukas ja harmoninen.

Kokonaisalkoholipitoisuus tilavuusprosentteina vähintään: 11,5 til.-%

Vähennetty jäännössokeri: enintään 10 g/l

Sokeriton uutos vähintään: 14 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Trebbiano spumante

Samannimisen lajikkeen rypäleistä valmistettu, suojatun alkuperänimityksen ”Romagna” Trebbiano spumante saanut viini on valmistettu luonnollisella jälkikäymismenetelmällä pullossa tai autoklaavissa EU:n lainsäädännön mukaisesti. Viini on väriltään oljenkeltaista, ja värin voimakkuus vaihtelee. Vaahto on kestävää ja helmeily kestävää. Aromi on hieno ja miellyttävä ja viinin maku on tyypin mukaan kuivasta puolikuivaan.

Kokonaisalkoholipitoisuus tilavuusprosentteina vähintään: 10,5 til.-%

Sokeriton uutos vähintään: 14,0 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Trebbiano frizzante

Samannimisen lajikkeen rypäleistä valmistettu, suojatun alkuperänimityksen ”Romagna” Trebbiano frizzante saanut viini on valmistettu luonnollisella jälkikäymismenetelmällä EU:n lainsäädännön mukaisesti. Viini on väriltään oljenkeltaista, ja värin voimakkuus vaihtelee. Vaahto on hienojakoista ja kestävää. Viinin aromi on miellyttävä ja hento ja maku raikas ja harmoninen.

Kokonaisalkoholipitoisuus tilavuusprosentteina vähintään: 10,5 til.-%

Vähennetty jäännössokeri: enintään 10 g/l

Sokeriton uutos vähintään: 14 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Bianco Spumante

Romagna Bianco Spumante -viinin vaahto on hienojakoista ja kestävää. Viini on väriltään oljenkeltaista, ja värin voimakkuus vaihtelee. Viinin aromi on omaleimaisen hieno ja herkkä ja maukas ja harmoninen maku vaihtelee sokeripitoisuuden mukaan erittäin kuivasta (brut nature) kuivaan.

Kokonaisalkoholipitoisuus tilavuusprosentteina vähintään: 10,5 til.-%

Sokeriton uutos vähintään: 14 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Romagna” Rosato Spumante

”Romagna” Rosato Spumante -viinin vaahto on hienojakoista ja kestävää. Viini on väriltään vaaleanpunertava, ja värin voimakkuus vaihtelee. Aromi on hieno ja herkkä. Viinin maukas ja harmoninen maku vaihtelee sokeripitoisuuden mukaan erittäin kuivasta (brut nature) kuivaan.

Kokonaisalkoholipitoisuus tilavuusprosentteina vähintään: 10,5 til.-%

Sokeriton uutos vähintään: 15 g/l

Kun arvoa ei esitetä seuraavassa taulukossa, viinit ovat kansallisessa ja EU:n lainsäädännössä asetettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

”Romagna” Albana spumante:

45 hl/ha

”Romagna” Cagnina:

84,5 hl/ha

”Romagna” Pagadebit ja Pagadebit Bertinoro, myös frizzante-variaatio:

98 hl/ha

”Romagna” Sangiovese, myös novello- ja riserva-variaatiot:

98 hl/ha

”Romagna” Sangiovese Superiore, myös riserva-variaatio:

68,25 hl/ha

”Romagna” Sangiovese, jossa maantieteellinen lisämerkintä:

58,5 hl/ha

”Romagna” Sangiovese Riserva, jossa maantieteellinen lisämerkintä:

52 hl/ha

”Romagna” Sangiovese passito:

60 hl/ha

”Romagna” Bianco Spumante:

126 hl/ha

”Romagna” Rosato Spumante:

126 hl/ha

6. Rajattu maantieteellinen alue

Suojatun alkuperänimityksen ”Romagna” saaneiden viinien valmistuksessa käytettävien rypäleiden tuotantoalueeseen kuuluvat kokonaan tai osittain useita kuntia, jotka sijaitsevat Emilia-Romagnan alueella Bolognan, Riminin, Forlì-Cesenan ja Ravennan maakunnissa.

7. Pääasiallinen rypälelajike / pääasialliset rypälelajikkeet

Bombino bianco B.

Terrano N.

Sangiovese N.

Trebbiano romagnolo B. – Trebbiano

Albana B.

8. Yhteyden/yhteyksien kuvaus

”Romagna”

”Romagna” Albana spumante:

Faenzasta lähtöisin oleva Baldin suku on omistanut viinitarhamaata Romagnan hedelmällisimmillä alueilla 1300-luvulta lähtien. Perhe oli ensimmäisten joukossa nostamassa viininvalmistuksen vaatimustasoja jopa niinkin paljon, että muut ylhäiset viinintuottajasuvut, myös Faenzan rajojen ulkopuolella, tarjoilivat Baldin viinejä erityistilaisuuksissaan.

Romagnassa kuohuviiniä valmisti ensimmäisenä Francesco Baldi 1900-luvun alussa, todennäköisesti Albana-lajikkeesta, johon oli sekoitettu muita viinejä. Kuohuviiniä valmistettiin suuria määriä Villa Le Fontane -tilalla Sarna di Faenzassa. Korkean laatunsa vuoksi viiniä myytiin Romagnassa ja Bolognassa ja sitä vietiin Ranskaan ja Venäjälle, missä se sai maineikkaita palkintoja ja tunnustuksia.

”Romagna” Cagnina:

Cagnina-viinin pääasiallinen rypälelajike Terrano d’Istria levisi ympäri Romagnaa todennäköisesti bysanttilaisella kaudella, jolloin Ravennan keskeisimpiin monumentteihin tuotiin suuria määriä kalkkikiveä Istriasta ja Dalmatiasta. Viiniä kasvatettiin Cesenan, Forlìn ja Ravennan ympärillä sijaitsevilla tietyillä tasangoilla jo 1200-luvulla. Useista 1800- ja 1900-luvuilta peräisin olevista kirjallisissa lähteissä ja runokirjoituksissa vahvistetaan, että Cagnina-viiniä myytiin ja arvostettiin koko Romagnassa.

”Romagna” Pagadebit ja Pagadebit di Bertinoro, myös amabile- ja frizzante-variaatiot

Valkoisesta Bombino-rypälelajikkeesta käytetään alueella nimeä Pagadebit, josta viini on saanut nimensä. Thomas Hohnerlein-Buchingerin mukaan nimitys tulee ilmaisusta ”tuotanto maksaa velat” (produce tanto da pagare i debiti), sillä tämä köynnöslajike tuottaa hyvän sadon myös epäsuotuisissa sääoloissa. Erityisesti Forlìn maakunnassa Pagadebit-lajiketta on istutettu yhdessä Albana-lajikkeen kanssa jälkimmäisen lajikkeen pienemmän sadon kompensoimiseksi. Ensimmäinen kirjallinen merkintä Romagnan Pagadebit-köynnöksestä on vuodelta 1825. Merkinnän on tehnyt Acerbi, joka on kirjannut lajikkeen Riminon alueen lajikkeisiin. Eri alueiden Pagadebit-köynnöksiä vertailtiin ampelografian messuilla Forlìssa vuonna 1876. Bertinoron alue on historiallisesti tunnettu erityisestä ja erinomaisesta Pagadebit-perinteestään.

”Romagna” Sangiovese, myös Superiore-, Riserva-, novello- ja passito-variaatiot:

Faenzan valtionarkistossa on vuodelta 1672 peräisin oleva notaarin antama asiakirja, jossa viitataan Casola Valsenion kunnassa sijaitsevan Fontanella di Pagnanon tilan kolmeen Sangiovese-köynnösriviin. Joidenkin kielitieteilijöiden mukaan Toscana–Romagnan Apenniineillä lajikkeelle annettiin nimi Sangue dei gioghi (vuoriston veri), joka muotoutui paikallisessa murteessa ilmaisuksi ”sanzves”.

Beppe Sangiorgin mukaan ensimmäiset viitteet Romagnan alueen Sangiovese-viiniin koskevat Faenza–Imolan aluetta. Vuonna 1839 Gallesio kuvaili Firenzestä Forlìin suuntautuneella matkallaan näkemiään viinitarhoja seuraavasti: ”Köynnökset ovat kaikki matalia lajikkeita ja useimmat niistä ovat Sangiovese di Romagna -lajiketta.”

Vanhoissa viininviljelyä koskevissa kirjoituksissa yksilöidään Romagnan Sangiovese-köynnös, jonka ominaisuudet ovat omaleimaisia ja josta, toisin kuin muualla, valmistettiin yhden lajikkeen viiniä.

”Romagna” Trebbiano (myös helmeilevä viini ja kuohuviini):

Trebbiano-lajikkeen ottivat käyttöön todennäköisesti etruskit ja roomalaiset, jotka istuttivat köynnöksiä valloittamilleen maille. Viini oli tarkoitettu legioonalaisille. Vuonna 1305 Pier de Crescenzi kirjoitti valkoisesta rypäleestä, josta käytettiin nimitystä ”tribiana”. Samalta vuosisadalta on viitteitä nimityksestä ”turbien” Imolassa ja ”trebulanum” Bolognassa. Myös Romagnassa on ajoittamattomia viitteitä nimityksestä ”tarbian”. Molon (1906) kirjoitti, että lajiketta viljeltiin yleisesti Forlìssa ja etenkin Ravennassa ja että Pasqualini ja Pasqui olivat todenneet, että korkeasta kosteudesta huolimatta sitä kasvatettiin tasangoilla köynnösriveissä. Lajikkeen leviäminen niin laajasti Romagnassa johtuu sen kyvystä sopeutua eri maalajeihin ja ilmastoihin.

9. Olennaiset lisäedellytykset (pakkaaminen, merkinnät, muut vaatimukset)

Suojattu alkuperänimitys Romagna – viininvalmistusalue

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskevat poikkeukset

Edellytyksen kuvaus:

Viininvalmistukseen liittyviä toimenpiteitä voidaan toteuttaa koko Forlì-Cesenan, Ravennan, Bolognan ja Riminin maakuntien alueella.

Suojattu alkuperänimitys Romagna – helmeilevien viinien ja kuohuviinien tuotantoalue

Oikeudellinen kehys:

Kansallisessa lainsäädännössä

Lisäedellytyksen tyyppi:

Tuotantoa rajatulla maantieteellisellä alueella koskevat poikkeukset

Edellytyksen kuvaus:

Romagna Trebbiano Frizzante-, Romagna Trebbiano Spumante-, Romagna Pagadebit Frizzante-, Romagna Albana Spumante-, Romagna Bianco Spumante- ja Romagna Rosato Spumante -tyyppien valmistukseen liittyviä toimenpiteitä, myös vaahdon muodostumiseen, stabilisointiin ja makeutukseen liittyviä toimenpiteitä, voidaan toteuttaa koko Emilia Romagnan, Marchen, Lombardian, Piemonten ja Veneton alueella.

Suojattu alkuperänimitys ”Romagna” – helmeilevien viinien ja kuohuviinien pullotusalue

Oikeudellinen kehys:

EU:n lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Romagna Trebbiano Frizzante-, Romagna Trebbiano Spumante-, Romagna Pagadebit Frizzante-, Romagna Albana Spumante-, Romagna Bianco Spumante- ja Romagna Rosato Spumante -viinit on pullotettava Emilia Romagnan, Marchen, Lombardian, Piemonten ja Veneton alueella. Asiassa sovellettavan EU:n ja kansallisen lainsäädännön mukaisesti pullotuksen ja pakkaamisen on tapahduttava edellä mainitulla rajatulla maantieteellisellä alueella, jotta voidaan turvata viinin laatu ja maine sekä taata sen alkuperä ja varmistaa asianmukaisten tarkastusten tehokkuus.

Maantieteellisten lisämerkintöjen käyttö

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen Romagna saaneiden viinien merkinnöissä ja pakkauksissa voidaan viitata maantieteellisiin lisämerkintöihin, jotka on kuvattu tuote-eritelmän asiaa koskevassa liitteessä.

Etiketissä voi olla seuraavia maantieteellisiä lisämerkintöjä: Bertinoro, Brisighella, Castrocaro e Terra del Sole, Cesena, Longiano, Meldola, Modigliana, Marzeno, Oriolo, Predappio, San Vicinio, Serra.

Suojattu alkuperänimitys ”Romagna”, jossa maantieteellisiä lisämerkintöjä

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskevat poikkeukset

Edellytyksen kuvaus:

Viininvalmistukseen liittyviä toimenpiteitä voidaan toteuttaa koko Bolognan, Ravennan, Forlì-Cesenan ja Riminin maakuntien alueella.

Suojattu alkuperänimitys ”Romagna”, jossa maantieteellisiä lisämerkintöjä

Oikeudellinen kehys:

EU:n lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Suojatun alkuperänimityksen ”Romagna” saaneet viinit, joissa on maantieteellisiä lisämerkintöjä, on pullotettava kunkin maantieteellisen lisämerkinnän tuotantoalueella, myös alueella, jossa viininvalmistus sallitaan poikkeusluvan avulla. Asiassa sovellettavan EU:n ja kansallisen lainsäädännön mukaisesti pullotuksen ja pakkaamisen on tapahduttava edellä mainitulla rajatulla maantieteellisellä alueella, jotta voidaan turvata viinin laatu ja maine sekä taata sen alkuperä ja varmistaa asianmukaisten tarkastusten tehokkuus.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) EUVL L 9, 11.1.2019, s. 2.